A Zenta községben a sport területén a polgárok szükségleteit és érdekeit szolgáló programok jóváhagyásáról és finanszírozásáról szóló határozat 17. szakaszában  foglaltakkal összhangban (Zenta község Hivatalos Lapja, 5/2017. szám), Zenta község Községi Tanácsa 2026. augusztus 26-án közzéteszi a
N Y I L V Á N O S  T Á J É K O Z T A T Á S T
Zenta község költségvetésében rendelkezésre álló többletforrás-összegekről
a sport területén a 2026. évben megvalósuló, egyes közérdekű területek éves programjainak, valamint külön programok finanszírozására
Zenta Község 2026. évi költségvetéséről szóló határozat módosításáról és kiegészítéséről szóló határozattal („Zenta Község Hivatalos Lapja”, 4/2026. szám) a sport területén fennálló közérdek megvalósítására a 1301. PROGRAM – A SPORT ÉS AZ IFJÚSÁG FEJLESZTÉSE keretében pénzeszközöket irányoz elő az alábbi összegekben:
Funkcionális besorolás: 810 – Rekreációs és sporttevékenységek
Tevékenység: 0001 – A helyi sportszervezetek, egyesületek és szövetségek támogatása
I.
810-119/0-481000 – Nem kormányzati szervezeteknek nyújtott dotációk: 10.600.000,00
II.
A  sportszervezetek és más érdekelt szereplők  a zentai Községi Sportszövetségnél nyújthatják be a 2026. évi éves programok társfinanszírozására irányuló kérelmeiket 2026. augusztus 26. és szeptember 2. között, a Zenta községben a sport területéről szóló programok finanszírozásának és társfinanszírozásának jóváhagyására vonatkozó kritériumokról és eljárásról szóló szabályzatban (Zenta község Hivatalos Lapja, 3/2018., 1/2020. és 1/2023. szám) előírt űrlapok és egyéb szükséges dokumentáció benyújtásával.
III.
A Községi Sportszövetség Zenta köteles a beérkezett, a sport területén működő szervezetek által benyújtott javaslatokat elbírálni, meghatározni azokat az éves programjavaslatokat, amelyek Zenta község költségvetéséből finanszírozásban részesülnének, elvégezni a programjavaslatok és a vonatkozó űrlapok felülvizsgálatát, majd a javaslatokat – az előírt űrlapokon – a Községi Tanács, illetve az Szakbizottság részére benyújtani, a jelen nyilvános tájékoztatás alapján javasolt programok egybefoglalt összesítésével együtt, 2026. szeptember 4-ig, a Zenta községben a sport területén a polgárok szükségleteit és érdekeit kielégítő programok jóváhagyásáról és finanszírozásáról szóló határozat (Zenta község Hivatalos Lapja, 5/2017. szám) rendelkezéseivel összhangban.

